CELEX: C2006/060/85
Language: et
Date: 2006-03-11 00:00:00
Title: Kohtuasi T-456/05:  30. detsembril 2005  aastal esitatud hagi — Gütermann  versus  komisjon

11.3.2006   
            
            
               ET
            
            
               Euroopa Liidu Teataja
            
            
               C 60/45
            
         30. detsembril 2005 aastal esitatud hagi — Gütermann versus komisjon
   (Kohtuasi T-456/05)
   (2006/C 60/85)
   Kohtumenetluse keel: saksa
   Pooled
   
      Hageja: Gütermann Aktiengesellschaft (Gutach-Breisgau, Saksamaa) (esindajad: advokaadid J. Burrichter, B. Kasten ja S. Orlikowski-Wolf)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada otsuse artikli 1 punkt 1 osas, milles leitakse, et hageja on rikkunud EÜ artiklit 81 ja EMP lepingu artikli 53 Rootsi, Norra ja Soome osas ka ajavahemikul 1990. aasta jaanuarist kuni 1993. aasta detsembrini (kaasa arvatud);
            
         
               —
            
            
               tühistada otsuse punkt 2 osas, milles hagejale määratakse 4,021 miljoni euro suurune rahatrahv;
            
         
               —
            
            
               teise võimalusena vähendada otsuse punktis 2 hagejale määratud rahatrahvi mõistliku summani;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja vaidlustab komisjoni 14. septembri 2005. aasta otsuse K(2005) 3452 (lõplik) asjas 38.337 — PO/Lõng (muudetud hageja 13. oktoobri 2005. aasta otsusega).Vaidlustatud otsusega määrati hagejale rahatrahv EÜ artikli 81 ja EMP lepingu artikli 53 rikkumise eest.
   Oma hagi toetuseks esitab hageja neli väidet.
   Esiteks kaebab ta määruse nr 1/2003 (1) rikkumise peale. Selles osas väidab ta, et vaidlustatud otsuse artikli 1 punktis 1 on rikkumiste kestus valesti kindlaksmääratud.
   Teises väites kaebab hageja määruse nr 17/1962 (2) artikli 15 lõike 2 ja määruse 1/2003 artikli 23 lõike 2 rikkumise peale. Tema arvates rikutakse vaidlustatud otsuse artikliga 2 rahatrahvi määramise olulisi põhimõtteid Neid sätteid on rikutud lisaks sellega, et vaidlustatud otsuse artikliga 2 on kohaldatud valesti 1996 aasta trahvide vähendamise teatist.
   Lõpuks leiab hageja, et vaidlustatud otsuse artikliga 2 rikutakse proportsionaalsuse põhimõtet, kuna rahatrahvi määramisel ei ole piisavalt arvestatud hageja olukorda.
   
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1).
   
      (2)  Nõukogu 6. veebruari 1962. aasta määruse nr 17 esimene määrus asutamislepingu artiklite 85 ja 86 rakendamise kohta (EÜT 13, 21.21.1962, lk 204).